**Ministru kabineta rīkojuma projekta „Par informācijas sabiedrības attīstības pamatnostādņu publiskās pārvaldes informācijas sistēmu jomā (mērķarhitektūras 48.0 versija „Publisko pakalpojumu daudzkanālu piegādes tehnoloģisko risinājumu izveide Valsts sociālās apdrošināšanas aģentūras pakalpojumu nodrošināšanai”) sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Deklarācijas par Artura Krišjāņa Kariņa vadītā Ministru kabineta iecerēto darbību IV pasākuma “Moderna pārvaldība” 244. uzdevums - digitalizēsim un modernizēsim valsts un pašvaldību pārvaldes procesus, tai skaitā virzot vienotu valsts digitālo pakalpojumu atbalsta centra modeli, kas cels pakalpojumu kvalitāti - un 245. uzdevums - ieviesīsim datu atvērtības principu – atvērts ir viss, izņēmumi ir jāpamato. Datu atvērtība atļaus privātajam sektoram, konkurējot savstarpēji un ar valsti, veidot ērtākus publiskos pakalpojumus.
2. Ministru kabineta 2015. gada 17.novembra noteikumu Nr. 653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts un 13.2.apakšpunkts.
3. Ministru kabineta 2016.gada 10.februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (IKT) mērķarhitektūras48.0 versijā projekta apraksts „Publisko pakalpojumu daudzkanālu piegādes tehnoloģisko risinājumu izveide Valsts sociālās apdrošināšanas aģentūras pakalpojumu nodrošināšanai” (projekts), kas tika izvērtēts atbilstoši Vides aizsardzības un reģionālās attīstības ministrijas (VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 7 darbības procesus, uzlabojot 12 e-pakalpojumus, izstrādājot un ieviešot jaunu e-pakalpojumu, 10 jaunus e-iesniegumus, 11 Valsts un pašvaldību vienotajos klientu apkalpošanas centros (VPVKAC)e-asistentiem pieejamus jaunus e-iesniegumus VSAA pakalpojumiem, 7 pakalpojumus, par tiesībām uz kurām VSAA varēs informēt personas, pilnveidojot 3 informācijas sistēmas, īstenojot 3 VPVKAC nodarbināto apmācību pasākumus, publicējot 10 atvērto datu kopas, izveidojot jaunu saskarni datu nodošanai, pilnveidojot datu apmaiņas risinājumu.**Projekta virsmērķis** izriet no valsts pārvaldes pakalpojumu sistēmas pilnveides mērķa - nodrošināt iedzīvotāju vajadzībām atbilstošu pakalpojumu izveidi un sniegšanu, lai samazinātu administratīvo slogu, uzlabotu pakalpojumu pieejamību, veicinātu valsts pārvaldes efektivitāti un caurskatāmību. Projekta saturs atbilst Valsts pārvaldes reformu plānā 2017. – 2019. gadam ietvertajiem reformu virzieniem.**Projekta mērķi:** 1. Uzlabot Valsts sociālās apdrošināšanas aģentūras (turpmāk – VSAA) pakalpojumu sniegšanas procesu efektivitāti, pilnveidojot informācijas sistēmu funkcionalitāti.
2. Uzlabot VSAA pakalpojumu pieejamību elektroniskā vidē un Valsts un pašvaldību vienotajos klientu apkalpošanas centros.
3. Uzlabot informācijas par VSAA datiem un pakalpojumiem pieejamību elektroniskā vidē, pilnveidojot informācijas sniegšanas veidu un pārskatot informācijas apjomu.
4. Uzlabot VSAA pakalpojumu sniegšanai nepieciešamo datu kvalitāti, pilnveidojot datu apmaiņas risinājumus.

**Darbības projekta mērķu sasniegšanai:** D1: iegādāties, pielāgot un ieviest dokumentu skenēšanas apakšsistēmu Sociālās apdrošināšanas informācijas sistēmai (SAIS), tai skaitā, nepieciešamo metadatu saglabāšanai pie skenētā dokumenta,D2: izveidot elektronisko dokumentu aprites un glabāšanas „shēmu” SAIS ietvaros,D3: paplašināt e-iesniegumu klāstu e-pakalpojuma Nr.172 „E-iesniegums VSAA pakalpojumiem” ietvaros, izveidojot 11 jaunus e-iesniegumus 10 VSAA pakalpojumiem, kurus var pieprasīt bez papildus dokumentu iesniegšanas, pilnveidojot Informācijas servisu sistēmu,D4: pilnveidot 12 informatīvos e-pakalpojumus un Informācijas servisu sistēmu, tai skaitā, saglabājot pakalpojuma rezultātu (iegūto izziņu) klienta darba vietā portālā www.latvija.lv vai aizstājot ar e-paneļa risinājumu klienta darba vietā portālā [www.latvija.lv](http://www.latvija.lv),D5: izveidot risinājumu pakalpojuma izpildes gaitas statusu nosūtīšanai uz klienta darba vietu portālā www.latvija.lv,D6: pārveidot SAIS funkcionalitāti darbam pēc specializācijas principa,D7: izveidot pakalpojumu pieprasījumu sadales mehānismu,D8: izveidot pakalpojumu apstrādes monitoringu, lai nodrošinātu darbinieku vienādu noslodzi un varētu operatīvi analizēt darba izpildes rādītājus,D9: izveidot jaunu e-pakalpojumu „Paziņojums par tiesībām uz VSAA pakalpojumu”,D10: pilnveidot datu apmaiņas ar Valsts ieņēmumu dienestu (VID) risinājumu, mainot tehnoloģiju un datu apstrādes algoritmus,D11: izstrādāt un ieviest vēsturisko datu arhivēšanas risinājumu,D12: izstrādāt 10 atvērto datu kopas, pilnveidojot informācijas sistēmu LabIS,D13: izveidot saskarni elektroniskai datu nodošanai uz Latvijas nacionālo arhīvu (LNA),D14: lietojamības projektēšana un testēšana.**Esošās situācijas raksturojums:**VSAA galvenais darbības virziens ir publisko pakalpojumu sociālās drošības jomā sniegšana iedzīvotājiem. Projekta sagatavošanas laikā VSAA nodrošina 62 pakalpojumus, no tiem 36 ir naudas maksājumi pensiju, pabalstu, atlīdzību un kompensāciju veidā, pārējie ir informatīva rakstura pakalpojumi. Fondēto pensiju shēmas dalībniekiem tiek sniegti pakalpojumi ieguldījumu plānu izvēlei un maiņai, veikta pensijas kapitāla nodošana ES, kā arī sadarbībā ar apdrošināšanas sabiedrībām piedāvāta mūža pensijas apdrošināšanas polises iegāde. 2017.gadā VSAA vidēji mēnesī sniedza ap 33 tūkst. konsultāciju, pieņēma ap 82 tūkst. lēmumus par klientu pieprasītajiem pakalpojumiem, nodrošināja ap 980 tūkst. naudas maksājumus[[1]](#footnote-1). Klientu apkalpošanu klātienē nodrošina 35 VSAA klientu apkalpošanas centros, kā arī 78 VPVKAC, kur iespējams pieprasīt 34 VSAA pakalpojumus. Sadarbība ar VPVKAC ir ievērojami uzlabojusi VSAA pakalpojumu pieejamību klientiem. VPVKAC iespējams pieprasīt pakalpojumus, kuru izpildei visa nepieciešamā informācija ir VSAA rīcībā. Pakalpojumu sniegšanas procesu apgrūtina tas, ka klientu iesniegumi no VPVKAC tiek saņemti papīra formā, līdz ar to apritei un datu reģistrēšanai nepieciešams laiks un papildus darba ieguldījums, kas procesu padara neefektīvu. VSAA piedāvā klientiem 13 elektroniskos pakalpojumus, nodrošinot daudzskaitlīgām klientu grupām pakalpojumu pieejamību neklātienē. Tomēr visas iespējas pakalpojumu pieprasīšanas un rezultātu paziņošanas posmu elektronizācijā vēl nav izsmeltas un nepieciešams tās paplašināt, izveidojot tās arī citiem VSAA pakalpojumiem. Pie nosacījuma, ka VSAA rīcībā ir visa pakalpojuma izpildei nepieciešamā informācija, iespējama vēl 9 VSAA pakalpojumu elektronizācija. VSAA pakalpojumu izpilde ir organizēta pēc teritoriālā principa atbilstīgi pakalpojuma pieprasītāja deklarētajai dzīvesvietai. Pakalpojumu procesu izpildes teritoriālā izkliedētība apgrūtina pakalpojumu procesu standartizāciju un personāla kvalifikācijas uzturēšanu, kas ir izšķirīgi svarīgi faktori VSAA pakalpojumu izpildes efektivitātei un kvalitātei. Savu sociālo tiesību īstenošanā nozīmīga loma ir iedzīvotāju informētībai un uzticībai valsts sociālās drošības sistēmai, motivējot iesaisti un līdzdalību tajā.***Problēmas:*** * iedzīvotājiem nav iespējas visus VSAA pakalpojumus pieprasīt elektroniski;
* pakalpojumu sniegšanas piesaiste pakalpojuma saņēmēja deklarētājai dzīvesvietai rada nevienmērīgu darbinieku noslodzi dažādās VSAA nodaļās, apgrūtina procesu standartizāciju un nodarbināto kvalifikācijas uzturēšanu;
* nav iespējams nodrošināt VSAA pakalpojumu sniegšanas monitoringam nepieciešamo statistikas rādītāju ieguvi;
* neefektīvi un dārgi pakalpojumu sniegšanas procesi papīra dokumentu izmantošanas dēļ;
* iedzīvotāji nav pietiekami informēti par savām tiesībām sociālās drošības jomā un neizprot apstākļus, kas tās ietekmē;
* iedzīvotāji nepilnīgi izmanto savas tiesības uz valsts garantētiem sociālās drošības pakalpojumiem;
* novecojuši datu apmaiņas risinājumi nenodrošina pietiekamu sociālās apdrošināšanas iemaksu datu kvalitāti.
 |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, VSAA. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, kuri izmanto VSAA sniegtos pakalpojumus.Pašreiz VSAA nodrošina 62 pakalpojumus (no tiem 36 - naudas maksājumi pensiju, pabalstu, atlīdzību un kompensāciju veidā, pārējie – informatīva rakstura pakalpojumi). 35 VSAA klientu apkalpošanas centri nodrošina klientu apkalpošanu klātienē un 78 VPVKAC. VSAA piedāvā iedzīvotājiem 13 elektroniskos pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts vērsts uz publisko pakalpojumu pieejamības uzlabošanu, t.sk., pilnveidojot e-pakalpojumus, paplašinot VPVKAC pieprasāmo VSAA pakalpojumu grozu un uzlabojot iedzīvotāju informētību un izpratni par savām tiesībām saņemt VSAA pakalpojumus. Projekta rezultātā tiks uzlabota arī VSAA pakalpojumu izpildes efektivitāte un kvalitāte, tiks mazināts administratīvais slogs klientiem un VSAA.Ekonomiski VSAA pakalpojumu pieejamības uzlabošana un darbības efektivitātes celšana ir virzīta gan uz izmaksu samazinājumu VSAA klientiem, gan uz valsts budžeta līdzekļu ietaupījumu.Uzlabojot VSAA pakalpojumu izpildes efektivitāti un kvalitāti, veidojas finanšu ieguvums - VSAA uzturēšanas izmaksu samazinājums.Uzlabojot VSAA pakalpojumu pieejamību un sabiedrības informētību un uzticēšanos sociālās apdrošināšanas sistēmai, veidojas šādi ekonomiskie ieguvumi:- administratīvā sloga samazinājums VSAA klientiem;- nākotnes pakalpojuma apmēra pieaugums/ nesaņemtā pakalpojuma saņemšana klientiem; - iekšzemes kopprodukta (IKP) palielinājums;- administratīvā sloga samazinājums VSAA.Projekta rezultātā radīsies būtiski sociālekonomiskie ieguvumi sabiedrībai (klientiem) un administratīvo resursu samazinājums jeb tiešie ietaupījumi VSAA.Pēc projekta realizācijas VSAA kļūs par klientiem vēl atvērtāku un pieejamāku valsts pakalpojumu sniedzēju, kas rūpējas, lai klientiem ērtā veidā būtu pieejami kvalitatīvi pakalpojumi, lai klienti būtu informēti par savām tiesībām un iespējām pieprasīt un saņemt tos.Attīstot pakalpojumu elektronizāciju, iedzīvotājiem vecuma grupā no 15 gadu vecuma līdz mūža beigām, kuri ir potenciālie VSAA pakalpojumu izmantotāji, tiks mazināts administratīvais slogs VSAA pakalpojumu pieprasīšanai un informācijas iegūšanai par savām tiesībām, kā rezultātā uzlabosies iedzīvotāju apmierinātība ar pakalpojumu pieejamību. Palielinoties e-pakalpojumu izmantošanas gadījumu skaitam, mazināsies VSAA darbinieku noslodze pakalpojumu sniegšanai nepieciešamo datu un papīra dokumentu apstrādei. Pielāgojot esošo pamatdarbības atbalsta informācijas sistēmu SAIS darbam pēc specializācijas principa un procesos vairāk izmantojot automatizētas kontroles, VSAA darbinieku, kas ir šīs sistēmas lietotāji, produktivitāte pieaugs, kas dos iespēju efektīvāk izmantot VSAA personāla resursus un samazināt ar pakalpojumu izpildi saistītās izmaksas. Darbinieku ieguvums būs iespēja uzlabot sava darba kvalitāti un neveikt vērtību nepievienojošas darbības.Modernizējot informācijas apmaiņas ar VID risinājumus, būs iespējams nodrošināt datu bāzes kvalitātes uzlabošanu, tādējādi mazinot vērtību nepievienojošas darbības nekvalitatīvu datu kļūdu radīto seku novēršanai. Ieguvēji būs gan iedzīvotāji - VSAA pakalpojumu lietotāji, gan VSAA un VID darbinieki, kuriem samazināsies risināmo incidentu gadījumu skaits.**Projekta nemonetārie ieguvumi** pēc projekta ieviešanas:- neskatoties uz VSAA pakalpojumu izpildes organizēšanu pēc specializācijas principa un VSAA pakalpojumu dalījumu pakalpojumu kopās, VSAA nodarbināto teritoriālais izvietojums netiek mainīts un esošās darba vietas tiek saglabātas, veicot tikai personāla pārprofilēšanu; - minimizējot vai atsakoties no papīra dokumentu plūsmas un elektronizējot pakalpojumu nodrošināšanai nepieciešamo dokumentu apriti, tiks novērsti personas datu drošības riski;- uzlabojot informācijas pieejamību un izpratni iedzīvotājiem par VSAA pakalpojumiem un viņu tiesībām saņemt šos pakalpojumus, uzlabosies arī sociālās apdrošināšanas sistēmas dalībnieku uzticēšanās sistēmai un motivācija tajā piedalīties, t.sk., veidojot pensiju uzkrājumu;- paplašinot e-iesniegumu klāstu un VPVKAC pieprasāmo VSAA pakalpojumu grozu, tiks uzlabots klientu apmierinātības līmenis. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 189 863 | 0 | 1 158 890 | 0 | 498 610 | 277 637 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 189 863 | 0 | 1 158 890 | 0 | 498 610 | 277 637 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 223 368 | 0 | 1 363 400 | 0 | 586 600 | 326 632 |
| 2.1. valsts pamatbudžets | 0 | 223 368 | 0 | 1 363 400 | 0 | 586 600 | 326 632 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3.Finansiālā ietekme | 0 | -33 505 | 0 | -204 510 | 0 | -87 990 | - 48 995 |
| 3.1. valsts pamatbudžets | 0 | -33 505 | 0 | -204 510 | 0 | -87 990 | - 48 995 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  | X |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts tiks līdzfinansēts no Eiropas Reģionālās attīstības fonda (ERAF) līdzekļiem un tā kopējais finansējuma apjoms ir 2 500 000,00 *euro*, no tā ERAF finansējums sastāda 2 125 000,00 *euro* un valsts budžeta finansējums 375 000,00 *euro*.Projekta rezultātā sasniegtie tiešie ietaupījumi sastādīs 1 780 212 *euro* visā projekta dzīves cikla laikā jeb vidēji 118 681 *euro* gadā, t.sk.:* ieguvums no izmaksu samazinājuma paziņojumu un lēmumu nosūtīšanai klientiem (biroja papīra, aplokšņu, vēstuļu nosūtīšanas izmaksas, ieskaitot 15% netiešās izmaksas) sastāda 486 045 *euro* projekta dzīves cikla laikā jeb 32 403 *euro* gadā;
* finanšu resursu samazinājums, neveidojot jaunas papīra lietas (lietu vāki, biroja papīrs, ātršuvēji) sastāda 1 256 415 *euro* projekta dzīves cikla laikā jeb 83 761 *euro* gadā;
* izmaksu ietaupījums, neiegādājoties papildus serverus datu uzglabāšanai, apstrādei un arhivēšanai ir 37 752 *euro* projekta dzīves ciklā jeb 12 584 *euro* reizi piecos gados (2 517 *euro* gadā).

Projekta rezultātā sasniegtie tiešie ietaupījumi tiks novirzīti projekta rezultātā radīto risinājumu uzturēšanai, un papildus uzturēšanas izmaksas nav nepieciešamas. Ņemot vērā, ka visi risinājumi vēlāk pamatā maināmi, mainoties normatīvajam regulējumam, izmaiņu realizācijai nepieciešamais finansējums tiks pieprasīts, vērtējot konkrēto normatīvo aktu ietekmi uz IS. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Uz projekta īstenošanas laiku izveidotas 12 amatu vietas *(3,8 amata slodzes),* pārceļot VSAA esošos darbiniekus daļslodzes darbā un attiecīgi samazinot slodzi pamatdarbā*:* daļas vadītājs - projekta vadītājs (0,50 slodze), risinājumu attīstības vadītājs - sistēmu konstruktors (0,30 slodze), 2 sistēmu analītiķi (0,30 slodze), vecākais sistēmu analītiķis (0,30 slodze), vadošais sistēmu analītiķis (0,30 slodze), 4 sistēmu analītiķi - procesa vadības vecākie eksperti (0,30 slodze), biznesa procesu sistēmu analītiķis (0,30 slodze), daļas vadītājs – sistēmu analītiķis (0,30 slodze).*Personāla izmaksas:*

|  |  |  |  |
| --- | --- | --- | --- |
|  | **2019** | **2020** | **2021** |
|  | *mēneši* | *EUR* | *mēneši* | *EUR* | *mēneši* | *EUR* |
| Daļas vadītājs – Projekta vadītājs | 6.00 | **8 135.51** | 12.00 | **16 271.03** | 12.00 | **16 271.03** |
| Risinājumu attīstības vadītājs - Sistēmu konstruktors | 0.00 | **0.00** | 11.00 | **8 949.07** | 6.00 | **4 881.31** |
| Sistēmu analītiķis | 3.00 | **1 638.56** | 12.00 | **6 554.25** | 6.00 | **3 277.12** |
| Sistēmu analītiķis | 3.00 | **1 638.56** | 12.00 | **6 554.25** | 6.00 | **3 277.12** |
| Vecākais sistēmu analītiķis | 3.00 | **1 890.65** | 12.00 | **7 562.59** | 6.00 | **3 781.30** |
| Vadošais sistēmu analītiķis | 0.00 | **0.00** | 12.00 | **8 387.60** | 6.00 | **4 193.80** |
| Sistēmu analītiķis - Procesa vadības vecākais eksperts | 3.00 | **1 557.08** | 12.00 | **6 228.32** | 6.00 | **3 114.16** |
| Sistēmu analītiķis - Procesa vadības vecākais eksperts | 3.00 | **1 557.08** | 12.00 | **6 228.32** | 0.00 | **0.00** |
| Sistēmu analītiķis - Procesa vadības vecākais eksperts | 3.00 | **1 557.08** | 12.00 | **6 228.32** | 6.00 | **3 114.16** |
| Sistēmu analītiķis - Procesa vadības vecākais eksperts | 4.00 | **2 076.11** | 12.00 | **6 228.32** | 0.00 | **0.00** |
| Biznesa procesu sistēmu analītiķis | 3.00 | **1 557.08** | 12.00 | **6 228.32** | 6.00 | **3 114.16** |
| Daļas vadītājs – sistēmu analītiķis | 3.00 | **1 759.51** | 12.00 | **7 038.05** | 6.00 | **3 519.02** |

Detalizēto aprēķinu skatīt 3.pielikumā. |
| 8. Cita informācija | Projektā plānotās darbības ir plānots uzsākt pirms vienošanās par projekta īstenošanu noslēgšanas ar CFLA.Personāla izmaksas ir saplānotas 2019.-2021.gadam. Projekta realizācija 2022.gadā indikatīvi plānota bez personāla izmaksām. Projekta gaitā personāla izmaksu izlietojums tiks aktualizēts pret faktisko izlietojumu, pārpalikuma gadījumā, novirzot to 2022.gadā plānotajām darbībām.Finansējuma sadalījums pa gadiem ir norādīts indikatīvi un var mainīties SAM pasākuma ieviešanas gaitā atbilstoši faktiskajai situācijai. Projektam nepieciešamais finansējums 2019.gadam tiks pārdalīts no citiem labklājības nozares projektiem, savukārt nepieciešamais finansējums 2020.-2021.gadam tiks pieprasīts no 74. budžeta resora programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības pasākumu organizēt nav nepieciešams, jo projekts neietekmē sabiedrību tiešā veidā. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, VARAM, VSAA, VID, Latvijas nacionālais arhīvs, Latvijas Pašvaldību savienība, Lielo pilsētu asociācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK rīkojuma projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar MK rīkojuma projektu noteiktā funkcija tiks īstenota, izveidojot 12 amata vietas *(3,8 amata slodzes)*: daļas vadītājs - projekta vadītājs (0,50 slodze, amatu saime 19.3 IIIA, 13.mēnešalgu grupa), risinājumu attīstības vadītājs - sistēmu konstruktors (0,30 slodze, amatu saime 19.4 V, 13.mēnešalgu grupa), 2 sistēmu analītiķi (0,30 slodze, amatu saime 19.4 III, 10.mēnešalgu grupa), vecākais sistēmu analītiķis (0,30 slodze, amatu saime 19.4 IV, 12.mēnešalgu grupa), vadošais sistēmu analītiķis (0,30 slodze, amatu saime 19.4 IV, 12.mēnešalgu grupa), 4 sistēmu analītiķi - procesa vadības vecākie eksperti (0,30 slodze, amatu saime 35 III, 10.mēnešalgu grupa), biznesa procesu sistēmu analītiķis (0,30 slodze, amatu saime 19.4 III, 10.mēnešalgu grupa), daļas vadītājs – sistēmu analītiķis (0,30 slodze, amatu saime 35 IVA, 11.mēnešalgu grupa). |
| 3. | Cita informācija | Nav. |

Labklājības ministre R.Petraviča

Salmane, 67021556

Irena.Salmane@lm.gov.lv

Barbare, 67021659

Inese.Barbare@lm.gov.lv

Grīnberga, 67021522

Aija.Grinberga@lm.gov.lv

1. VSAA statistikas dati [↑](#footnote-ref-1)